“ปลัดคลัง”แจงหุ้นบินไทยตกตามผลประกอบการ
ปลัดกระทรวงคลัง แจงหุ้น การบินไทย รูดติดฟลอร์ เหตุผลประกอบการทรุดหนัก ยันไม่เกี่ยวกรณีเด้งปิยสวัสดิ์
30 พ.ค. 2555

ปลัดกระทรวงคลัง แจงหุ้น การบินไทย รูดติดฟลอร์ เหตุผลประกอบการทรุดหนัก ยันไม่เกี่ยวกรณีเด้งปิยสวัสดิ์
นายอารีพงศ์ ภู่ชอุ่ม ปลัดกระทรวงการคลัง ในฐานะประธานคณะกรรมการสรรหากรรมการผู้อำนวยการใหญ่บริษัท การบินไทย  เปิดเผยว่า ขณะนี้อยู่ระหว่างการรอคำสั่งแต่งตั้งคณะกรรมการสรรหา จากประธานกรรมการ บริษัท การบินไทย อย่างเป็นทางการ ซึ่งหากมีคำสั่งลงมา ก็จะรีบดำเนินการในทันที โดยจะเร่งให้มีการกำหนด และคัดกรองคุณสมบัติของผู้สมัครเข้าชิงตำแหน่งดังกล่าว ซึ่งเบื้องต้นประเมินว่าน่าจะใช้เวลาในการสรรหาไม่เกิน 3 เดือน
ปลัดกระทรวงการคลัง กล่าวถึงราคาหุ้นของบริษัท การบินไทย ที่ปรับตัวลดลงอย่างต่อเนื่อง ไม่เกี่ยวกับการบอกเลิกจ้างนายปิยสวัสดิ์ อัมระนันท์ กรรมการผู้อำนวยการใหญ่ การบินไทย แต่น่าจะมาจากความกังวลผลประกอบการของบริษัทที่ชะลอตัวลงอย่างชัดเจนในช่วงก่อนหน้านี้มากกว่า 



อารีพงศ์